|  |
| --- |
|  **Indeksi i Çmimeve të Importit** Metadata Referenciale në format Euro SDMX Metadata Structure (ESMS)INSTAT |

Metadata Referenciale

[1. Kontakt 2](#_Toc67910417)

[2. Përditësimi i metadatave 2](#_Toc67910418)

[3. Paraqitja statistikore 2](#_Toc67910419)

[4. Njësia matëse 4](#_Toc67910420)

[5. Periudha e referencës 4](#_Toc67910421)

[6. Mandati institucional 4](#_Toc67910422)

[7. Konfidencialiteti 4](#_Toc67910423)

[8. Politika e botimit 5](#_Toc67910424)

[9. Shpeshtësia e shpërndarjes 6](#_Toc67910425)

[10. Aksesi në të dhëna dhe qartësia 6](#_Toc67910426)

[11. Manaxhimi i cilësisë 7](#_Toc67910427)

[12. Rëndësia 8](#_Toc67910428)

[13. Saktësia dhe besueshmëria 8](#_Toc67910429)

[14. Afatet kohore dhe përpikmëria 9](#_Toc67910430)

[15. Koherenca dhe Krahasueshmëria 9](#_Toc67910431)

[16. Kostoja dhe ngarkesa 10](#_Toc67910432)

[17. Rishikimi i të dhënave 10](#_Toc67910433)

[18. Përpunimi statistikor 11](#_Toc67910434)

[19. Komente 12](#_Toc67910435)

[Aneks 12](#_Toc67910436)

|  |
| --- |
|  **1. Kontakt** |
| 1.1. Institucioni i kontaktit | INSTAT, Instituti i Statistikave |
| 1.2. Njësia e kontaktit | Sektori i Çmimeve, Drejtoria e Statistikave të Sektorit Real |
| 1.3. Personi i kontaktit | Jonida Kola  |
| 1.4. Funksioni i personit të kontaktit |   Specialist në Sektorin e Çmimeve |
| 1.5. Adresa postare | Rr. Vllazën Huta, Ndërtesa 35, Hyrja 1, Tiranë, Shqipëri, Kodi Postar 1017 |
| 1.6. Adresa elektronike (e-mail) | jkola@instat.gov.al  |
| 1.7. Numri i telefonit | +(355) 4 2222411 / +(355) 4 2233356 |
| 1.8. Numri i faksit | +(355) 4 2228300  |
| **2. Përditësimi i metadatave** |
| 2.1. Çertifikimi i fundit i metadatës | 05.03.2021 |
| 2.2. Publikimi i fundit i metadatës | 05.03.2020 |
| 2.3. Përditësimi i fundit i metadatës | 05.03.2021 |
| **3. Paraqitja statistikore** |
| 3.1. Përshkrimi i të dhënave | Indeksi i Çmimeve të Importit mat ecurinë e çmimeve të transaksioneve të produkteve industriale të importuara për tu shitur në tregun vendas. Të gjitha të dhënat nën këtë titull janë të dhënat e indeksit. Në dispozicion janë dhe ndryshimet në përqindje (tremujore dhe vjetore). Të dhënat e indeksit paraqiten në formë tremujore dhe vjetore.  |
| 3.2. Sistemi i klasifikimit | Klasifikimi i përdorur për Indeksin e Çmimeve të Importit është Nomenklatura e Veprimtarive Ekonomike Rev.2 (NVE Rev.2). Çmimet e importit mblidhen, përpunohen dhe publikohen në bazë të Klasifikimit të Produkteve sipas Aktiviteteve (NP 2008 e njehsuar me CPA 2008). Mallrat janë klasifikuar në aktivitete individuale NP nga fusha e produkteve (klasa, grupe, ndarjet, nënseksionet dhe seksionet). Produktet janë klasifikuar nga aktiviteti në të cilin ato janë importuar. Klasifikimi i produkteve sipas aktiviteteve ku janë importuar lejon përputhshmërinë midis klasifikimit NP 2008 dhe NVE Rev.2. |
| 3.3. Mbulimi i sektorit | Mbledhja e të dhënave bëhet sipas rregullores 1165/98 e cila është miratuar në vitin 1998 dhe është ndryshuar në vitin 2005 me Rregulloren 1185/2005. Të dhënat publikohen në nivel 2-digit sipas klasifikimit të Nomenklaturës së Veprimtarive Ekonomike (NVE rev.2), një klasifikim ky standart i BE-së për aktivitetet ekonomike. Klasifikimi i Produkteve sipas Aktivitetit Ekonomik KP 2008: · Industri nxjerrëse – B: 05 – 09 · Industri përpunuese – C: 10 – 34 · Energji elektrike, gaz, avull dhe ajër i kondicionuar – D: 35 ·Furnizimi me ujë, aktivitete të trajtimit dhe menaxhimit të mbeturinave, E: 36- 38.  |
| 3.4. Koncepte statistikore dhe përkufizime | **Indeksi i Çmimeve te Importit**. Indekset e çmimeve të importit masin ndryshimet në çmimet e importeve. Import është çdo produkt që nuk është prodhuar në Shqipëri, por që është importuar nga një vend i tretë apo furnizuar nga një tjetër. Çmimi relativ ështe indeksi më i thjeshtë i ndryshimit të çmimit në përqindje të një produkti në dy periudha kohe të dhënë, ku njëra prej tyre përbën periudhën bazë. **Peshimi.** Mesatarja e peshuar aritmetike e indekseve elementare të produkteve individuale formon indeksin. Indeksi që krahason çmimet e periudhës korente me çmimet e dhjetorit të vitit të mëparshëm (short - term - link) për nivelin 6 shifror sipas NVE Rev.2 është llogaritur duke shumëzuar çdo peshë të produktit në nivel 6 shifror me çmimin relativ korespondues dhe duke pjesëtuar shumën e tyre me shumën e peshave. Periudha bazë e Indeksit është periudha për të cilën indeksi është i barabartë me 100. Periudha referuese e çmimeve është periudha për të cilën merret informacioni mbi çmimet për llogaritjen e indeksit. Periudha referuese e peshave është periudha të cilës i është referuar marrja e informacionit për ndërtimin e peshave të produkteve.  |
| 3.5. Njësia statistikore | Njësia statistikore janë ndërmarrjet të cilat furnizojnë ose importojnë produkte nga tregjet e huaja. Anketa mbulon të gjitha ndërmarrjet industriale që kryejnë edhe aktivitet tregtar. Një nga kushtet që duhet të plotësohet në mënyrë që një ndërmarrje të përfshihet në studim është që ajo të furnizojë tregun shqiptar me produkte.  |
| 3.6. Popullata statistikore  | Të gjithë ndërmarrjet aktive në Regjistrin Statistikor të Ndërmarrjeve që ushtrojnë aktivitetin e tyre në Seksionet: B, C, D, E sipas NVE Rev.2. |
| 3.7. Zona e referencës | Të dhënat e IÇI përfshijnë të gjithë territorin e vendit.  |
| 3.8. Mbulimi në kohë  | Seria kohore nga viti 2012 e në vazhdim sipas NVE Rev2.  |
| 3.9. Periudha bazë | Periudha bazë për IÇI ështe viti 2012 = 100.  |
| **4. Njësia matëse** | Njësitë matëse janë: * Indekset
* Ndryshim tremujor në përqindje
* Ndryshim vjetor në përqindje.
 |
| **5. Periudha e referencës** | Frekuencë tremujore me periudhë reference mujore. Ky raport i përket vitit referencë 2020. |
| **6. Mandati institucional** |
| 6.1. Akte ligjore dhe marrëveshje të tjera | Baza ligjore për indikatorët e IÇI është:* [Ligji Nr.17/2018 “Për Statistikat Zyrtare”](http://www.instat.gov.al/media/3973/ligj-nr-17-dt-542018_per-statistikat-zyrtare.pdf)
* [Programi Kombëtar i Statistikave Zyrtare, 2017-2021](http://www.instat.gov.al/media/3594/psz-2017-2021.pdf)
* [Rregullorja e Këshilit Evropian Nr.1165/98](https://ec.europa.eu/eurostat/web/short-term-business-statistics/legislation), “Mbi treguesit Afatashkurtër”;
* [Rregullorja e Komisionit Evropian Nr.1503/2006](https://eur-lex.europa.eu/legal-content/EN/ALL/?uri=CELEX:32006R1503) për Statistikat Afatshkurtra që përcakton variablat dhe frekuencën e publikimit të të dhënave
 |
| 6.2. Shkëmbimi i të dhënave | Statistikat e IÇI transmetohen në EUROSTAT.  |
| **7. Konfidencialiteti** |
| 7.1. Konfidencialiteti - politika  | Të dhënat e mbledhura konsiderohen rreptësisht konfidenciale dhe përdoren vetëm për qëllime statistikore e kërkime shkencore në përputhje me Ligj Nr. 17/2018 PËR STATISTIKAT ZYRTARE, si dhe Ligjin Nr. 9887, datë 10.03.2008 "Mbrojtja e të Dhënave Personale". Neni 31 i ligjit për statistikat zyrtare përcakton qartë që i gjithë informacioni statistikor i mbledhur nga INSTAT është konfidencial dhe mund të përdoret ose botohet vetëm në tabela përmbledhëse të tilla që nuk identifikojnë njësinë burim të informacionit. Identifikim i drejtpërdrejtë quhet kur një njësi statistikore identifikohet drejtpërdrejt nga emri, adresa ose ndonjë numër identifikimi i njohur zyrtarisht. Kur përpunimi i të dhënave kryhet në mënyrë të tillë që mundëson identifikimin e subjektit të të dhënave, të dhënat duhet të kodohen menjëherë, në mënyrë që subjektet të mos jenë më të identifikueshëm.  |
| 7.2. Konfidencialiteti - trajtimi i të dhënave | INSTAT mbron dhe nuk shpërndan të dhënat që ka marrë ose ka qasje, të cilat mundësojnë identifikimin e drejtpërdrejtë ose të tërthortë të njësive statistikore që i kanë dhënë ato me zbulimin e informacionit individual të marrë drejtpërsëdrejti për qëllime statistikore ose furnizim indirekt nga burime administrative ose burime të tjera. Instituti i Statistikave të Shqipërisë merr të gjitha masat e duhura parandaluese për të bërë të pamundur identifikimin e njësive statistikore individuale me mjete teknike ose të tjera që mund të përdoren në mënyrë të arsyeshme nga një palë e tretë. Të dhënat statistikore që potencialisht mundësojnë identifikimin e njësisë statistikore shpërndahen nga Instituti i Statistikave të Shqipërisë nëse dhe vetëm nëse: këto të dhëna janë trajtuar, siç është përcaktuar në mënyrë të veçantë në Rregullore, në mënyrë të tillë që shpërndarja e tyre nuk paragjykon konfidencialitetin ose njësia statistikore ka dhënë pëlqimin e saj, pa ndonjë rezervë, për zbulimin e të dhënave.Të dhënat konfidenciale që transmetohen në Institutin e Statistikave të Shqipërisë përdoren ekskluzivisht për qëllime statistikore dhe personat e vetëm që kanë të drejtë të kenë qasje në këto të dhëna janë personeli i angazhuar në këtë detyrë. Çështjet që kanë të bëjnë me respektimin e konfidencialitetit statistikor shqyrtohen nga personeli që punon në Institutin Shqiptar të Statistikave.  |
| **8. Politika e botimit** |
| 8.1. Kalendari i publikimeve | Njoftimet në lidhje me shpërndarjen e statistikave janë botuar në kalendarin e publikimit, i cili është në dispozicion në faqen e internetit. Njoftime dhe vonesat janë para-njoftuar në këtë kalendar. Në rastin e vonesave specifikohet data e publikimit të ardhshëm si dhe shpjegimi lidhur me arsyet e vonesave. |
| 8.2. Aksesi në kalendarin e publikimeve | [Kalendari](http://www.instat.gov.al/al/publikime/kalendari/) i publikimeve është i aksesueshëm në faqen e internetit të INSTAT. |
| 8.3. Aksesi i përdoruesve | Në përputhje me nenin 34 të Ligjit Nr 17/2018, datë 17.04.2018 “Mbi Statistikat Zyrtare”, statistikat zyrtare shpërndahen në mënyrë që të gjithë përdoruesit të kenë të drejtë të menjëhershme dhe të barabartë, përdoren të gjitha format e mundshme të medias, INSTAT-i dhe agjencitë statistikore, duke pasur në program përgjegjësitë për shpërndarjen, kërkojnë të përmbushin çdo kërkesë të çdo organizate ose individi, për të dhëna të pabotuara ose analiza të veçanta. Kanalet nga të cilat përdoruesit mund të marrin rezultatet e publikimit janë si më poshtë: 1. Website – online release; 2. Kërkesat e shkruara; 3. Publikimi; 4. [Kërkesa për të dhëna](http://www.instat.gov.al/al/rreth-nesh/k%C3%ABrko-t%C3%AB-dh%C3%ABna/k%C3%ABrkes%C3%AB-t%C3%AB-dh%C3%ABnash-formulari/), seksioni për përdoruesit e jashtëm. |
| **9. Shpeshtësia e shpërndarjes** | Shpeshtësia e shpërndarjes së të dhënave është me frekuencë tremujore dhe vjetore.  |
| **10. Aksesi në të dhëna dhe qartësia** |
| 10.1. Njoftim për media | Sipas Kalendarit të publikimeve, çdo tremujor publikohet njoftim për media mbi Indeksin e Çmimeve të Importit. Formati i njoftimit për shtyp është përcaktuar nga sektori i publikimit, i cili vendos edhe datën e publikimit. Njoftimi për shtyp i IÇI publikohet online në faqen e internetit të INSTAT.  |
| 10.2. Publikime | Përdoruesit mund ti gjejnë rezultatet e IÇI në faqen e internetit të INSTAT si vijon: * [Shifrat](http://www.instat.gov.al/al/temat/%C3%A7mimet/indeksi-i-%C3%A7mimeve-t%C3%AB-importit/#tab2)
* [Publikimi i dedikuar](http://www.instat.gov.al/al/temat/%C3%A7mimet/indeksi-i-%C3%A7mimeve-t%C3%AB-importit/#tab3)
 |
| 10.3. Baza e të dhënave on-line | Të gjitha informacionet vihen në dispozicion në dy gjuhë: Shqip dhe Anglisht. Të dhënat e IÇI aksesohen në format excel duke filluar nga seria kohore 2012. Gjithashtu në këtë faqe interneti ka një shpjegim të thjeshtë metodologjik. Të dhënat mbi IÇI të miratuara publikohen në faqen zyrtare të INSTAT: [Databaza](http://databaza.instat.gov.al/pxweb/sq/DST) |
| 10.4. Aksesi në të dhënat mikro  | Të dhënat e IÇI nuk bëhen të disponueshme në nivel mikro, si pasojë e ruajtjes së konfidencialitetit. Të dhënat e agreguara, janë lloji i vetëm i të dhënave që ofrohet për përdoruesit e jashtëm. Të dhënat mikro i jepen përdoruesve të veçantë pas plotësimit të formularëve standard. Këto të dhëna i jepen përdoruesve në rast se nuk janë konfidenciale bazuar në nenin 31 Ligji Nr. 17/2018 “Për Statistikat Zyrtare”.  |
| 10.5. Të tjera | Përdoruesit mund të dërgojnë kërkesa të tjera specifike nëpërmjet një sesioni të dedikuar për kontaktet: [Kërkesë të dhënash](http://www.instat.gov.al/al/rreth-nesh/k%C3%ABrko-t%C3%AB-dh%C3%ABna/k%C3%ABrkes%C3%AB-t%C3%AB-dh%C3%ABnash-formulari/) |
| 10.6. Dokumentimi i metodologjisë  | Një shpjegim i shkurtër lidhur, me përkufizimet, konceptet kryesore dhe shpjegimet metodologjike për përdoruesit publikohet në njoftimin për shtyp dhe publikimet. Informacione shtesë u jepen përdoruesve të brendshëm kur është e nevojshme. Në faqen e INSTAT ka një seksion lidhur me [metodogjinë](http://www.instat.gov.al/al/temat/%C3%A7mimet/indeksi-i-%C3%A7mimeve-t%C3%AB-importit/#tab4) mbi vrojtimin e Insdeksit të Çmimit të Importit. |
| 10.7. Dokumentimi i cilësisë | Sektori i Çmimeve dokumenton të gjithë procesin e punës dhe procedurat e IÇI (Indeksit të Çmimeve të Importit) për qëllime të brendshme.  |
| **11. Manaxhimi i cilësisë** |
| 11.1. Sigurimi i cilësisë  | INSTAT është i angazhuar për sigurimin e cilësisë në prodhimin e statistikave zyrtare. Duke u bazuar në ligjin “PËR STATISTIKAT ZYRTARE, Nr.17/2018, datë 05.04.2018”, INSTAT përdor metoda dhe procese statistikore në përputhje me parimet dhe standardet shkencore të pranuara ndërkombëtarisht, si dhe kryen analiza të vazhdueshme, me qëllim përmirësimin e cilësisë dhe ofrimin e statistikave të përditësuara. Në kryerjen e detyrave të tij, INSTAT ndjek parimet e përgjithshme të menaxhimit të cilësisë, në përputhje me Kodin e Praktikës së Statistikave Evropiane (European Statistics Code of Practice). INSTAT për sigurimin e cilësisë udhëhiqet nga parimet e mëposhtme: paanshmëria, cilësia e proceseve dhe produkteve statistikore, orientimi për përdoruesit, orientimi për punonjësit, efektiviteti i proceseve statistikore dhe reduktimi i ngarkesës së të intervistuarve. Kontrollet e cilësisë dhe vlerësimi i të dhënave janë veprime që kryhen përgjatë tërë procesit dhe më pas analizohen nga stafi me qëllim përmirësimin e cilësisë së statistikave. Stafi është i përfshirë në faza të ndryshme si mbledhja e të dhënave, kontrolli i të dhënave, futja e të dhënave dhe kontrollet e tjera të nevojshme, dhe të gjithë janë të trajnuar mirë. |
| 11.2. Vlerësimi i cilësisë | Proçeset e monitorimit për dimensionet e cilësisë (p.sh. vlerësimet e afateve kohore) ekzistojnë. Janë bërë në mënyrë periodike rishikime për të identifikuar masat që mbajnë dhe përmbushin më tej kërkesat e cilësisë. |
| **12. Rëndësia** |
| 12.1. Nevojat e përdoruesit | Përdoruesit e IÇI-së ndahen në përdorues të brendshëm dhe të jashtëm. Me përdorues të jashtëm nënkuptojmë: • Institucione të administratës publike; • Universitetet; • Organizatat jo fitimprurëse kombëtare dhe ndërkombëtare; • Bizneset; • Kërkues, student edhe të tjerë grupe të ngjashmeMe përdorues të brendshëm nënkuptohen sektorë të tjerë brenda INSTAT të cilët përdorin rezultatet e IÇI- së si input në punën e tyre. Këto janë:• Drejtoria e Llogarive Kombëtare.  |
| 12.2. Kënaqësia e përdoruesit | Klikimet (Page Views) në lidhje me Indekset e Çmimeve të Importit për vitin 2020 janë rreth 6,777 klikime.Gjatë 2020 INSTAT ka kryer vrojtimin për matjen e kënaqësisë së përdoruesve nga publikimet e INSTAT. Rezultatet e vrojtimit tregojnë se cilësia e përgjithshme të statistikave të Indeksit të Çmimeve të Importit është vlerësuar me 3.69 (ose 73.8%) nga një shkalle prej 1 (shumë dobët) në 5 (shumë mirë). INSTAT organizon çdo vit [Anketën e Kënaqësisë së Përdoruesve](http://www.instat.gov.al/al/dokumentimi/cil%C3%ABsia-statistikore/anketa-mbi-k%C3%ABnaq%C3%ABsin%C3%AB-e-p%C3%ABrdoruesve/). |
| 12.3. Plotshmëria | Shkalla e Plotshmërisë të të dhënave, për IÇI 2020, është 100%. Kjo përllogaritja ka marr në konsideratë vetëm rregulloren nga EUROSTAT  |
| **13. Saktësia dhe besueshmëria** |
| 13.1. Saktësia e përgjithshme | Saktësia e përgjithshme e të dhënave të IÇI konsiderohet të jetë e lartë veçanërisht në saktësinë metodologjike të burimit të peshave dhe çmimeve dhe llogaritjes në përputhje me Rregulloren Evropiane. |
| 13.2. Gabim i kampionimit | Nuk Aplikohet. Gabimet e kampionimit për Indeksin të Çmimeve të Importit nuk mund të llogariten për shkak se anketa nuk është e bazuar në një përzgjedhje të rastësishme por në metodën e zgjedhjes threshold.  |
| 13.3. Gabim jo i kampionimit  | Gabimet të cilat nuk janë të kampionimit, janë kryesisht gabime që ndodhin gjatë matjeve ose refuzimeve. Këto gabime vlerësohen dhe krahasohen me rezultatet e periudhave të mëparshme. Për të marrë informacionin korrekt dhe për të rritur normën e përgjigjeve, ndërmarrjet kontaktohen me telefon ose intervistim të drejtëpërdrejtë. Mos-përgjigja në nivel rekordi merr në konsideratë ndërmarrjet që nuk janë në gjendje apo të gatshme për të dhënë përgjigje, ose kur intervistuesit nuk janë në gjendje për të gjetur ndërmarrjet, ose kur ekzistojnë pengesa të tjera për të përfunduar intervistën. Shkalla e mospërgjigjes në nivel rekordi për IÇI 2020 është 16.49%.  Mbi-mbulimi ndodh kur ndërmarrja e zgjedhur është në një aktivitet të caktuar objekt i anketimit dhe gjatë procesit të intervistimit ajo nuk është më objekt i anketimit ose statusi i ndërmarrjes ka ndryshuar, nuk është më aktive. Shkalla e mbi-mbulimit për IÇI 2020 është 0.72%. |
| **14. Afatet kohore dhe përpikmëria** |
| 14.1. Afatet kohore  | Indeksi i Çmimeve të Importit janë publikuar në faqen e internetit të INSTAT 64 ditë pas periudhës referuese (T + 64 ditë). Periudha referuese e rezultateve të Indeksit të Çmimeve të Importit ështe 31 Dhjetor, 2020.

|  |  |
| --- | --- |
| Periudha referuese | 12/31/2020 |
| Data e publikimit | 3/5/2021 |
| Afatet kohore | 64 |

 |
| 14.2. Përpikmëria | Të dhënat e Indeksit të Çmimeve të Importit publikohen bazuar në kalendarin e publikimeve. Publikimi i Indeksit të Çmimeve të Importit ka qenë i përpiktë në kohë në 100 % të publikimeve të kryera gjatë viteve.

|  |  |
| --- | --- |
| Periudha referuese | 12/31/2020 |
| Data e shpallur | 3/5/2021 |
| Data e publikimit | 3/5/2021 |
| Vonesa në kohë | 0 |

 |
| **15. Koherenca dhe Krahasueshmëria** |
| 15.1. Krahasueshmëria gjeografike | Në kampionin e Indeksit të Çmimeve të Importit është konsideruar dhe përfshirë i gjithë territori i vendit. INSTAT përdor aspektet metodologjike të cilat janë të bazuara në konceptet, përkufizimet dhe udhëzimet e Parlamentit Europian dhe Rregulloren e Këshillit në lidhje me SASH. Prandaj Indekset e Çmimeve të Importit të publikuara mund të jenë të krahasueshme me vendet e tjera.  |
| 15.2. Krahasueshmëria kohore  | Statistikat e IÇI ofrohen çdo tre muaj dhe çdo vit dhe janë të krahasueshme mes tyre. Seria kohore për IÇI ekziston nga viti referencë 2012 (2012 = 100), duke siguruar një krahasueshmëri kohore prej 9 vitesh (CC2=Jlast-Jfirst+1=9). |
| 15.3. Koherenca e ndërthurjes së fushave | Nuk disponohet. |
| 15.4. Koherenca e brendshme  | Të dhënat e çmimeve të Importit janë të krahasueshme me të dhënat statistikore të Indeksit të Vlerës Njësi të Tregtisë së Jashtme. Konsistenca e brendshme e të dhënave është kontrolluar para se të finalizohet. Kontrollohen gjithashtu lidhjet midis variablave dhe koherenca në seri e tyre.  |
| **16. Kostoja dhe ngarkesa** | Personat që punojnë për anketat e çmimeve: IKN, IÇP, IÇI dhe IÇSH: Gjithsej: 58 punonjës · Stafi i përgjithshëm në zyrat qëndrore: 3 punonjës · Intervistuesit 50 nga të cilët: 40 anketues afatgjatë dhe 10 afatshkurtër · Operatorët (4 muaj) 4 punonjës dhe 1 kontrollore. |
| **17. Rishikimi i të dhënave** |
| 17.1. Politika e rishikimit | Politikat e rishikimit bëhen në përputhje me politikën e rishikimit si dhe politikën e trajtimit të gabimeve të vendosura nga INSTAT. E njëjta politikë rishikimi zbatohet për të dhënat në nivel kombëtar dhe ato të transmetuara në Eurostat. Për më shumë referohuni: * [Politika e revizionimit](http://www.instat.gov.al/media/2829/politika_e_revizionimit.pdf)
* [Politika e trajtimit të gabimeve](http://www.instat.gov.al/media/2828/politika_e_trajtimit_te_gabimeve.pdf)
 |
| 17.2. Praktika e rishikimit   | Të dhënat e publikuara konsiderohen përfundimtare dhe nuk mund të rishikohen.  |
| **18. Përpunimi statistikor** |
| 18.1. Burimi i të dhënave  | Burimet për zgjedhjen e ndërmarrjeve janë Anketa Vjetore mbi prodhimin industrial dhe të dhënat Doganore. |
| 18.2. Shpeshtësia e grumbullimit të të dhënave | Të dhënat mblidhen tremujore me informacion mujor.  |
| 18.3. Grumbullimi i të dhënave | Grumbullimi i të dhënave realizohet nëpërmjet Anketës së Çmimeve të Importit. Mbledhja e rregullt e të dhënave të çmimeve normalisht rrjedh nga një kampion i njësive dhe një kampion i produkteve të tyre. Ndërmarrjet plotësojnë çmimet në pyetësorë çdo tremujor me të dhënat për çdo muaj nga një intervistë ballë për ballë e anketuesit me personin e kontaktit të ndërmarrjes. Çdo pyetësor është përgatitur individual për ndërmarrjen.  |
| 18.4. Vlefshmëria e të dhënave | Verifikimi i çmimeve: çmimet e mbledhura krahasohen me trendin e tyre historik, ndryshimet e çmimeve për produkte të ngjashme dhe njohuri të tjera të fituara nga analistët; ndryshimet e pabesueshme të çmimeve verifikohen me njësinë raportuese. Njësitë raportuese verifikojnë çmimet e produkteve nga çmimet e raportuar për të dy muajt aktual e të kaluar dhe, nëse ka ndodhur ndonjë ndryshim, këto ndryshime duhet të shpjegohen në pyetësor. Në INSTAT, çmimet kontrollohen në pyetësorë, gjatë futjes së të dhënave dhe me telefon në rastet kur pyetësori nuk është plotësuar si duhet.  |
| 18.5. Përpilimi i të dhënave  | **Në nivel kombëtar:**Hapi i parë është mbledhja e informacionit nga intervistuesit. Qëllimi është sjellja e këtij informacioni në nivel statistikor. Ky proces vijon si më poshtë:* Kontrolli fizik i pyetësorëve
* Kontrolli logjik i pyetësorëve (kontrollin e indikatorëve, përshkrimin dhe kodifikimin e aktivitetit, dhe kontrollin e vlerave të sakta.)
* Procesi i editimit të të dhënave të mbledhura (gabimet dhe modifikimet)
* Njësitë që refuzojnë dhe informacioni që mungon duhet të plotësohet përmes procesit të imputimit.
* Analiza e rezultateve sipas çdo domeni të publikimit.
 |
| 18.6. Rregullimi | Mungesa e çmimeve: Në rastet e mungesës së çmimit të një produkti për imputim përdoret çmimi i muajit të mëparshëm. Zëvendësimi i produkteve që ndërmarrja nuk i prodhon më: Nëse produkti bëhet i padisponueshëm, kryhet zëvendësimi i tij me një produkt i cili ka karakteristika të ngjashme me të dhe bën pjesë në të njëjtin grup 6 - shifror sipas NP. Zëvendësimi realizohet në bashkëpunim me njësinë statistikore. Për produktin zëvendesues merret informacion për çmimin në periudhën e mëparshme. Rregullimet e cilësisë aplikohen kur vërehen diferenca të çmimit si pasojë e ndryshimit të cilësisë së produktit. Nga njësia statistikore kërkohet një vlerësim i ndryshimit në cilësinë e produktit. Ky informacion përdoret për aplikimin e metodave të rregullimit cilësor. Produktet e reja: Produktet e reja përfshihen në fund të vitit dhe janë pjesë e kampionit për periudhën pasardhëse. Produktet sezonale: Çmimi i fundit i vrojtuar për produktin sezonal përdoret për llogaritjen e indeksit deri në momentin kur produkti rishfaqet në treg.  |
| **19. Komente** |  |
| **Aneks** |
|  |